Choro (distaget [ˈʃoɾu] en portugaleg, leñv en brezhoneg), a-wechoù chorinho (leñvig, pe klemmig) zo un doare sonerezh poblek brazilian ganet war-dro 1870 e Rio de Janeiro, tremen 130 vloaz dezhañ. Chorões a vez laret eus ar sonerien, ha regionais (rannvroidi) eus al lazoù. En desped dan anv trist eo ur sonerezh prim ha laouen, ha diaes-bras, ma tiskouez ar sonerien o ampartiz, gant se e rankont anavezout mat o binvioù ha gouzout diouzh an doareoù-seniñ.